stanford-oval/wikipedia huggingface dataset:
Flanderisaatio
Esimerkkejä

Flanderisaatio on yleinen ilmiö sarjafiktiossa. Simpsoneissa sitä on käsitelty sekä Ned Flandersin yhteydessä että muiden hahmojen suhteen: Lisa Simpsonista on puhuttu klassisena esimerkkinä ilmiöstä; hän on jopa enemmän flanderisoitunut kuin Flanders itse. Flanderisaatiota on käsitelty Simpsonien yleisen tason laskun oireena; sarja oli aikoinaan yksi television historian suosituimmista komedioista ja se tunnettiin dynaamisista hahmoistaan.
Myös muita teoksia on kritisoitu flanderisaatiosta. Konttori-sarjan amerikkalaisen version hahmoista, kuten Dwight Schrutesta ja Kevin Malonesta, on käytetty tätä termiä  Family Guy:ta on myös korostettu merkittävänä esimerkkinä, erityisesti Brianin ja Peter Griffinin hahmojen suhteen. Muita flanderisaatiosta kritisoituja televisiosarjoja ovat Paavo Pesusieni, Silicon Valley ja Dragon Ball Super.
Vaikka flanderisaatio viittaa pääosin televisioon, myös muissa fiktiivisissä teoksissa voi olla flanderisoituneita hahmoja. Monia elokuvahahmoja on kuvailtu flanderisoituneiksi jatko-osissa tai sarjoissa verrattuna heidän alkuperäisiin kuvauksiinsa. Flanderisaatio on erityisen yleistä kauhuelokuvissa, etenkin slasher-elokuvissa.  Flanderisaatiota on myös sanottu pöytäroolipelien ongelmaksi, joissa amatöörikirjoittajat näyttelevät pitkän aikaa monimutkaisia hahmoja. Roolipelihahmojen luominen yksittäisten outojen piirteiden ympärille nähdään yleisenä flanderisaation syynä. Pelihahmojen tapaan NPC:t roolipeleissä ovat usein myös flanderisoituneita, koska pelinjohtajan on näyteltävä useita hahmoja.
Flanderisaatiosta on keskusteltu myös todellisten ilmiöiden suhteen, kuten alakulttuureissa, jotka valtavirran kulttuuri flanderisoi yksinkertaisempiin ja helpommin omaksuttaviin muotoihin; yksi esimerkki tästä on beat-sukupolven beatnik-stereotypia. Toinen esimerkki todellisesta flanderisaatiosta on erityisesti Tiktokin ja SoundCloudin kaltaisiin sosiaalisen median alustoihin liitettyjen muusikoiden taipumus yksinkertaistaa musiikillisia persooniaan kaupallisen menestyksen löytämisen jälkeen. Flanderisaatiosta syytettyjä muusikoita ovat Lil Pump, Lil Yachty ja Flo Milli.
Tulkinta

Flanderisaatiota on kuvattu käsikirjoituksen laadun heikkenemiseksi. Sitä on käytetty argumenttina teoksen jatko-osien tekemistä vastaan  ja sitä on kuvattu "opetukseksi muille ohjelmille", joiden hahmot eivät ole käyneet läpi prosessia.  Rick and Morty ja jotkut muut sarjat ovat tietoisesti yrittäneet välttää flanderisaatiota.
Ned Flandersin hahmonkehitys herättää erityistä huomiota. On keskusteltu, onko Flanders johdonmukaisesti räikeä hahmo vai palasiko hän myöhemmin monimutkaisempaan, dynaamisempaan kuvaukseensa. Termin "flanderisaatio" tarkoituksenmukaisuus on myös kiistetty, koska monet Simpsonien hahmot ovat myös pelkistyneet ominaisuuksiltaan, eikä Flanders itse ole äärimmäinen tapaus. Flandersin vaihtuva kuvaus on myös ollut kiistanalainen edustaessaan uskonnollisten ihmisten kuvausta mediassa. Sekä kristinuskon ensisijaisena edustajana Simpsoneissa että eräänä todellisen maailman merkittävimmistä kuvitteellisista kristityistä hahmoista, Ned Flandersin pelkistämistä on kritisoitu, tutkittu ja tulkittu uudelleen.
Käännös suomeksi
France 24

| France 24 |
| --- | --- |
 France 24 -kanavan logo.
Lähetykset alkoivat:  6. joulukuuta 2006
Omistaja:  France Télévisions
Maa:  
Kotisivu:  www.france24.com
Saatavuus
Kaapeliverkko
DNA:  Kanava 43 (HD)
Elisa:  Kanava 71 (HD)
Telia:  Kanava 56
Infobox OKNimi-testi OK: 
France 24 (Chaîne Française d'Information Internationale, CFII, puhekielessä ”France vingt-quatre”) on ranskalainen maailmanlaajuinen, ympärivuorokautinen television uutiskanava, joka aloitti lähetyksensä 6. joulukuuta 2006. Kanavan omistaa France Télévisions -yhtiö.
Ohjelmia lähetetään ranskan, englannin ja arabian kielillä, syyskuusta 2017 alkaen myös espanjaksi. Lähetykset näkyvät Euroopassa, Afrikassa, Lähi-idässä sekä New Yorkissa, ja espanjankielisten lähetysten myötä myös Etelä-Amerikan maissa. Espanjankielinen toimitus toimi alkuvaiheessa 35 journalistin voimin Kolumbian Bogotássa ja lähetti ohjelmaa kuusi tuntia vuorokaudessa. Muunkieliset toimitukset lähettävät ohjelmaa 24 tuntia joka päivä Pariisin lounaisesta esikaupungista Issy-les-Moulineaux’sta.
Ranskan hallitus toivoo kanavan muodostavan vastapainoa Yhdysvaltain ja Ison-Britannian lähettämälle englanninkieliselle uutisvirralle, kanaville kuten CNN ja BBC World News. Hallitus tuki kanavaa 30 miljoonalla eurolla vuonna 2005 ja 65 miljoonalla seuraavana vuonna. Tämänhetkinen milloin? budjetti on noin 100 miljoonaa euroa vuodessa.
Aiheesta muualla

Viralliset sivut (englanniksi)
Viralliset sivut (ranskaksi)
Frozen

Wikisanakirjassa on tähän liittyvä sananselitys: .
Frozen voi tarkoittaa ainakin seuraavia:
Frozen, oik. David Čerňanský (s. 2002), slovakialainen Counter-Strike 2 -pelaaja
Frozen, brittiläinen elokuva vuodelta 2005
Frozen, Adam Greenin ohjaama elokuva vuodelta 2010
Frozen – huurteinen seikkailu (Frozen ), Disneyn animaatioelokuva vuodelta 2013
Frozen II, jatko-osa vuodelta 2019
Frozen, Sentenced-yhtyeen musiikkialbumi vuodelta 1998
”Frozen”, Madonnan kappale ja single vuoden 1998 albumilta Ray of Light
”Frozen”, Within Temptationin kappale ja single vuoden 2007 albumilta The Heart of Everything.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frozen”, voi hakea sivunnimihaulla, laajalla sivunnimihaulla tai tekstihaulla.
Huppupitta

| Huppupitta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pitat Pittidae
Suku::  Pitat Pitta
Laji::  sordida
Kaksiosainen nimi
 Pitta sordida  (Müller, 1776) 
Katso myös
   Huppupitta Wikispeciesissä   Huppupitta Commonsissa 
Infobox OKNimi-testi OKIUCN-testi OK: 
Huppupitta (Pitta sordida) on pittojen heimoon kuuluva varpuslintu.
Levinneisyys

Huppupittaa tavataan Aasian kaakkoisosissa, ja sen levinneisyysalueen pinta-ala on noin 2 100 000 km2. Huppupitan on raportoitu olevan suhteellisen yleinen joissain osissa sen levinneisyysaluetta, mutta harvinainen ja paikallinen joillain alueilla. Laji on luokiteltu elinvoimaiseksi, mutta se on vähentynyt elinympäristöjen tuhoutumisen ja häkkilinnuksi pyydystämisen takia.
Gullane Entertainment

Gullane Entertainment (alun perin The Britt Allcroft Company) oli brittiläinen tuotantoyhtiö joka tuotti lastenohjelmia, muun muassa Tuomas Veturin.
IKSU (salibandy)

Idrotts Klubben Studenterna Umeå (lyh. IKSU) on ruotsalaisen urheiluseura IKSU:n salibandyjaosto. Seuran naisten edustusjoukkue pelaa kaudella 2008–2009 maan korkeinta sarjatasoa Superliigaa. Joukkue voitti historiansa ensimmäisen Ruotsin mestaruuden kaudella 2004–2005 ja uusi mestaruutensa heti seuraavalla kaudella. Kolmannen mestaruutensa IKSU voitti kauden 2007–2008 päätteeksi, ja lähti näin kuluvaan kauteen 2008–2009 hallitsevana mestarina. Joukkue on myös voittanut EuroFloorball Cupin kaksi kertaa - ensimmäisen kerran 2005–2006, jolloin turnausta kutsuttiin vielä nimellä Salibandyn Euroopan cup ja toisen kerran 2008.
Saavutukset

Ruotsin mestaruus: 2005, 2006, 2008, 2012, 2017, 2018
Hopeaa: 2007, 2010
Pronssia: 2009
Naisten edustusjoukkue kaudella 2008–2009

| 0 | 1 | 2 | 3 | 4 |
| --- | --- | --- | --- | --- |
|  Maalivahdit: 41 Nordin Elin  88 Alfredsson Malin Puolustajat: 2 Lundberg Malin  4 Andersson Namita  14 Stenvall Frida  16 Eriksson Malin  18 Nordlinder Emelie  32 Wilhelmsson Sara  69 Eriksson Therése  91 Edberg Cassandra  92 Rydfjäll Iza |   |  Hyökkääjät: 3 Andersson Therese  5 Wijk Anna  6 Rhöös Elin  7 Eiremo Josefina  8 Ahlehjelm Sofia  10 Ekblom Susanne (C)  19 Lundström Hanna  22 Wikström Victoria  55 Söderqvist Martina  89 Häggström Marie  90 Bäckman Nina |   |  Toimihenkilöt Ove Johansson (valmentaja)  Peter Grubbström (valmentaja)  Malin Lundberg (joukkueenjohtaja) |
Aiheesta muualla

Seuran kotisivu (Arkistoitu – Internet Archive) (ruotsiksi)
Honey

Wikisanakirjassa on tähän liittyvä sananselitys: .
Honey (suomeksi hunaja) voi tarkoittaa:
Musiikki

Honey (Sonny Jamesin albumi), 1958
Honey (Ohio Playersin albumi), 1975
Honey (Robert Palmerin albumi), 1994
Honey (Charan albumi), 2008
"Honey" (Erykah Badun kappale)
"Honey" (Mariah Careyn kappale)
"Honey" (Bobby Goldsboron kappale)
"Honey" (Karan kappale)
"Honey" (L'Arc-en-Cielin kappale)
"Honey" (Mobyn kappale)
"Honey" (Rudy Valléen kappale)
"Honey, Honey", vuoden 1974 kappale yhtyeeltä ABBA
Honey (yhtye), 1990- ja 2000-lukujen ambient-rock-yhtye
Spacemen 3:n kappale albumilta Playing with Fire
The Hush Soundin kappale albumilta Goodbye Blues
Lovers Electricin kappale albumilta Whatever You Want
American kappale albumilta Your Move
Honeyz, brittiläinen R&B-tyttöyhtye
"Honey", kappale yhtyeeltä System of a Down
Kuvitteelliset henkilöt

Honey Huan, henkilö sarjakuvastripissä Doonesbury
Honey Mitchell, henkilö EastEnders-universumissa
Honey Rider, henkilö James Bond -romaanissa ja elokuvassa Dr. No
Honey Wilkes, India ja Ashley Wilkesin sisko romaanissa ja elokuvassa Tuulen viemää
Elokuvat

Honey (vuoden 2003 elokuva), vuoden 2003 elokuva, pääosassa Jessica Alba
Honey (vuoden 2010 elokuva), vuoden 2010 turkkilainen draamaelokuva, ohjannut Semih Kaplanoğlu
Muuta

Honey (brittiläinen lehti), brittiläinen naistenlehti, jota julkaistiin vuosina 1960–86.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Honey”, voi hakea sivunnimihaulla, laajalla sivunnimihaulla tai tekstihaulla.
Gullfaxi

Gullfaxi (muinaisnorjaksi Gullfaxi, ”Kultaharja”) on skandinaavisessa mytologiassa Hrungnir-jättiläisen nopea hevonen.
Erään päivänä Odin ratsasti hevosellaan Sleipnirillä Jotunheimiiin ja vieraili Hrungnirin luona. Jättiläinen kysyi Odinilta, mikä mies tämä oikein on. Hrungnir lisäsi sitten, että onpa muukalaisella ihmeen hieno ratsu. Odin löi silloin jättiläisen kanssa vetoa, ettei koko Jotunheimissa ole yhtäkään niin hyvää hevosta kuin Sleipnir. Hrungnir vastasi, että muukalaisella on kyllä hyvä hevonen, mutta että hänellä itsellään on vielä nopeampi hevonen nimeltään Gullfaxi. Odin ratsasti silloin pakoon, mutta ärsytetty Hrungnir kapusi Gullfaxin selkään ja alkoi saavuttaa Odinia. Hrungnir ajoi raivoissaan Odinia takaa aina Asgårdin porteille saakka.
Odin kutsui takaa-ajon jälkeen Hrungnirin juomaan olutta Asgårdiin. Siellä Hrungnir alkoi juovuttuaan haastaa riitaa Thorin kanssa ja haastoi tämän kaksintaisteluun Grjótúnagardilla eli Kivitarhoilla. Thor tappoi Hrungnirin kaksintaistelussa, mutta jäi kuolleen jättiläisen jalan alle, eikä kukaan aasajumalista kykene nostamaan jalkaa Thorin päältä. Viimein Thorin poika Magni saapui paikalla ja nosti Hrungnirin jalan helposti isänsä päältä. Kiitollinen Thor lahjoitti Hrungnirin hevosen Gullfaxin Magnille. Odin ei ole tästä mielissään, sillä hänen mielestään niin hyvää hevosta ei olisi saanut antaa jättiläisnaisen pojalle, vaan Thorin olisi kuulunut mieluummin lahjoittaa Gullfaxi isälleen eli Odinille.
Gunilla Lindberg

Gunilla Lindberg vuonna 2013.
Gunilla Lindberg (s. 6. toukokuuta 1947 Väsby) on ruotsalainen urheilujohtaja. Hän on toiminut Kansainvälisen olympiakomitean ruotsalaisedustajana vuodesta 1996 ja Kansallisten olympiakomiteoiden yhteistyöorganisaation ANOC:n pääsihteerinä vuodesta 2004. Häntä pidetään 2000-luvun alun vaikutusvaltaisimpana ruotsalaisena urheilujohtajana.
Lindbergin ura Ruotsin olympiakomiteassa alkoi jo vuonna 1969. Hän on ollut mukana Ruotsin olympiajoukkueen johtotehtävissä Sapporon talvikisoista 1972 alkaen. Vuodesta 1984 lähtien hän ollut Ruotsin olympiajoukkueen apulaisjohtajana. Hänestä tuli pääsihteerin avustaja vuonna 1984, ja pääsihteeri vuodesta 1989 alkaen.
Vuonna 1993 hänet valittiin Euroopan olympiakomiteoiden yhteistyöjärjestön EOC:n jäsen ja edelleen Kansainvälisen olympiakomitean ruotsalaisjäseneksi vuonna 1996 Atlantan kesäolympialaisten yhteydessä. Hän seurasi KOK-jäsenyydessään ruotsalaista Gunnar Ericssonia. Vuonna 2000 hänestä tuli KOK:n toimeenpanevan komitean jäsen vuosiksi 2000-2004 ja vuonna 2004 Ateenan kesäolympialaisten yhteydessä yksi KOK:n neljästä varapuheenjohtajasta. Varapuheenjohtajuuskausi kesti neljä vuotta. Vuonna 2011 hänet valittiin uudelleen KOK:n toimeenpanevaan komiteaan. Gunilla Lindberg on toiminut myös Kansallisten olympiakomiteoiden yhteistyöjärjestön ANOC:n jäsenenä vuosina 1995-2002 ja pääsihteerinä vuodesta 2004 alkaen. Hän on toiminut vuosien 2006, 2010 ja 2014 talvikisojen koordinointikomiteassa ja vuoden 2018 talvikisojen arviointi- ja koordinointikomiteoissa puheenjohtajana. Kesäkisoista hän on toiminut vuoden 2012 ja 2016 kisojen koordinointikomiteoissa.
Huppupaloyrtit

| Huppupaloyrtit |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit
Suku::  Huppupaloyrtit Phlomoides  Moench
Synonyymit
 tähkämöt (Eremostachys Bunge) 
Katso myös
   Huppupaloyrtit Commonsissa 
Infobox OKNimi-testi OK: 
Huppupaloyrtit (Phlomoides) on huulikukkaiskasveihin kuuluva kasvisuku, jossa on 170 lajia. Niitä esiintyy alkuperäisinä Kaakkois-Euroopasta Aasiaan.
Lajeja

liuskatähkämö (Phlomoides laciniata, syn. Eremostachys laciniata)
villapaloyrtti (Phlomoides speciosa)
mukulapaloyrtti (Phlomoides tuberosa, syn. Phlomis tuberosa)
kirgisianpaloyrtti (Phlomoides urodonta)
Aiheesta muualla

Suomen Lajitietokeskus: Huppupaloyrtit – Phlomoides
Gisele Bündchen

| Gisele Bündchen |
| --- | --- |

Henkilötiedot
Syntynyt: 20. heinäkuuta 1980 (ikä 44) Três de Maio, Rio Grande do Sul, Brasilia
Ammatti:  malli
Malli
Pituus:  180 cm
Hiusten väri:  Vaaleanruskea
Silmien väri:  Sininen
 Nimikirjoitus
Aiheesta muualla
Kotisivut
Gisele Caroline Bündchen (s. 20. heinäkuuta 1980 Três de Maio, Rio Grande do Sul) on brasilialainen supermalli. Hän toimii yli kahdenkymmenen tuotteen mainoskasvona, useiden huippusuunnittelijoiden mallina ja on esiintynyt tärkeimpien muotilehtien kansikuvissa.
Perhe ja lapsuus

Bündchen syntyi Três de Maion kaupungissa Brasiliassa vuonna 1980. Hänen vanhempansa Valdir Reinoldo Bündchen ja Vânia Nonnenmacher Bündchen ovat saksalaista alkuperää; suvun esivanhemmat muuttivat Brasiliaan 1800-luvun lopulla. Bündchenilla on viisi sisarta: Raquel, Graziela, Gabriela, Rafaela ja nuorempi kaksoissisar Patrícia. Vaikka Bündchenin vanhemmat puhuvat sujuvaa saksaa, Giselen äidinkieli on portugali.
Mallinura

Teini-ikäisenä Bündchen muutti New Yorkiin, jossa hän teki catwalk-debyyttinsä New Yorkin muotiviikoilla, ja nousi välittömästi karismansa ansiosta päättävien muotitahojen tietoisuuteen. Nykyään hän on yksi kuumimpia nimiä muotimaailmassa. Bündchen on esiintynyt muun muassa Dolce & Gabbanan, Calvin Kleinin ja Louis Vuittonin kasvona. Hän on myös poseerannut ainakin Voguen, Marie Clairen, Rolling Stonen ja Arenan kansikuvissa.
Vuonna 2018 yhdysvaltalainen Forbes-talouslehti kertoi Bündchenin yhä ansaitsevan noin kymmenen miljoonaa dollaria vuodessa, vaikka virallisesti jäi jo vuonna 2015 pois mallintöistä.
Muu työelämä

Bündchenilla on oma sandaalimallistonsa nimeltä Ipanema Gisele Bündchen yhteistyössä kenkävalmistaja Grendenen kanssa. Hän omistaa lisäksi eteläisessä Brasiliassa sijaitsevan Palladium Executive -hotellin.
Bündchen on näytellyt elokuvissa Taxi (2004) ja Paholainen pukeutuu Pradaan (2006).
Yksityiselämä

Bündchen seurusteli pitkään näyttelijä Leonardo DiCaprion kanssa, mutta pari erosi marraskuussa 2005. Pian eron jälkeen Bündchen alkoi seurustella lainelautailija Kelly Slaterin kanssa, ja suhde kesti heinäkuuhun 2006 asti. Bündchen avioitui 26. helmikuuta 2009 amerikkalaisen jalkapallon pelaajan Tom Bradyn kanssa. Saman vuoden joulukuussa Bündchen synnytti parin esikoispojan ja vuonna 2012 tyttären. Bündchen on myös äitipuoli Bradyn edellisestä suhteesta syntyneelle pojalle. Pariskunta haki yhdessä avioeroa lokakuussa 2022.
Aiheesta muualla

Wikimedia Commonsissa on kuvia tai muita tiedostoja aiheesta .
Gisele Bündchenin viralliset websivut
Gisele Bundchen (Arkistoitu – Internet Archive) United states
Femmes fatales Gisele Bündchen
Gisele Bundchen's Fan website
Gisele Bündchen Fashion Rio Verão 2007 -tapahtumassa.
Hourunkosken voimalaitos

Hourunkoski eli Houru on Koskienergia Oy:n vesivoimala Lapualla Lapuanjoessa. Sen rakennutti Lapuan Sähkö Oy ja se valmistui 1923. Laitoksen teho oli 1980-luvulla 0,52 megawattia, myöhemmin 0,7 megawattia. Energiantuotanto on keskimäärin 3,2 GWh/a ja putouskorkeus 7,3 metriä. Voimala on yksi Lapuanjoen kuudesta vesivoimalaitoksesta.
Hannah Montanan diskografia

| 0 | 1 | 2 |
| --- | --- | --- |

Julkaisut
| ↙Kokoelmat | 3 |  |
| ↙EP:t | 2 |  |
| ↙Singlet | 26 |  |
| ↙Musiikkivideot | 16 |  |
Miley Stewart/Hannah Montana on roolihenkilö televisiosarjasta Hannah Montana. Miley Stewart on tavallinen teinityttö, joka elää kaksoiselämää omana itsenään ja maailmankuuluna pop-tähtenä Hannah Montanana. Tätä roolihahmoa näyttelee yhdysvaltalainen näyttelijä/laulaja Miley Cyrus. Televisiosarja sai alkunsa vuonna 2006. Hannah Montana on julkaissut yhden live-albumin, kaksikymmentäkuusi singleä, viisitoista musiikkivideota, neljä soundtrack-levyä ja kaksi remix-albumia.
Cyrusin ensimmäinen musiikkilevy Montanan roolihahmossa oli ensimmäinen soundtrack-levy, joka sisälsi kahdeksan Hannah Montana -televisiosarjasta tuttua kappaletta. Albumi ylsi ykköseksi Yhdysvalloissa ja sijoittui kymmenen parhaan joukkoon Isossa-Britanniassa. Toinen soundtrack Hannah Montana 2/Meet Miley Cyrus ylsi listoille Yhdysvalloissa ja Kolumbiassa. Hannah Montana - elokuvan Hannah Montana: The Movie soundtrack sijoittui ykköseksi Itävallassa, Kanadassa, Irlannissa, Uudessa-Seelannissa, Espanjassa, Yhdysvalloissa ja Turkissa. Hannah Montanan kolmas soundtrack-levy Hannah Montana 3 ylsi Billboardin "Kid Albums" ja "Top Soundtracks" -listoille. Ensimmäinen remix-albumi Hannah Montana 2: Non-Stop Dance Party, sijoittui seitsemännelle sijalle Yhdysvalloissa. Toinen remix-levy Hannah Montana: Hits Remixed sijoittui sijalle 103. Ensimmäinen live-albumi Hannah Montana & Miley Cyrus: Best of Both Worlds Concert sijoittui ensimmäiselle sijalle "Top Kid Audio (now Kid Albums)" -listalla.
Albumit > Soundtrackit

| Vuosi | Albumin tiedot | Paras sijoitus listalla> US  | Paras sijoitus listalla> CAN  | Paras sijoitus listalla> AUS  | Paras sijoitus listalla> NZ  | Paras sijoitus listalla> SPA  | Saavutukset (myynti) |
| --- | --- | --- | --- | --- | --- | --- | --- |
| 2006 | Hannah Montana  Julkaistu: 24. lokakuuta 2006  Levy-yhtiö: Walt Disney Records  | 1 | 10 | 35 | 22 | 14 |  US: 3× Platinaa  CAN: Kultaa  BRA: Kultaa |
| 2007 | Hannah Montana 2  Julkaistu: 26. kesäkuuta 2007  Levy-yhtiö: Walt Disney  | 1 | 3 | 20 | 6 | 46 |  US: 3× Platinaa  CAN: Platinaa  BRA: Kultaa |
| 2009 | Hannah Montana: The Movie  Julkaistu: 24. maaliskuuta 2009  Levy-yhtiö: Walt Disney  | 1 | 1 | 6 | 1 | 1 |  US: 2× Platinaa   NZ: Platinaa   BRA: Kultaa |
| 2009 | Hannah Montana 3  Julkaistu: 7. heinäkuuta 2009  Levy-yhtiö: Walt Disney  | 2 | 2 | 27 | 16 | 6 |  US: Kultaa  |
| 2010 | Hannah Montana Forever Julkaistu: 19. lokakuuta 2010   Levy-yhtiö: Walt Disney | 11 | - | - | - | 44 |  |
Albumit > Livealbumit

| Vuosi | Albumin tiedot | Paras sijoitus listalla> US  | Paras sijoitus listalla> CAN  | Paras sijoitus listalla> UK  | Paras sijoitus listalla> AUS  | Paras sijoitus listalla> NZ  | Paras sijoitus listalla> SPA  |
| --- | --- | --- | --- | --- | --- | --- | --- |
2008: 
| 2008 | Hannah Montana & Miley Cyrus:Best of Both Worlds Concert  Julkaistu: 11. maaliskuuta 2008  Levy-yhtiö: Walt Disney Records  | 3 | 3 | 29 | 16 | 27 | 46 |
Albumit > Remix-albumit

| Vuosi | Albumin tiedot | Paras sijoitus listalla> US  |
| --- | --- | --- |
| 2008 | Hannah Montana 2: Non-Stop Dance Party  Julkaistu: 29. tammikuuta 2008  Levy-yhtiö: Walt Disney  | 7 |
| 2008 | Hannah Montana: Hits Remixed  Released: 19. elokuuta 2008  Levy-yhtiö: Walt Disney  | 103 |
Albumit > Kokoelmat

| Nimi | Albumin tiedot | Huomioita |
| --- | --- | --- |
| Hannah Montana: The Collection |  Julkaistu: 26. lokakuuta 2009  Levy-yhtiö: Walt Disney Records, Hollywood Records  Julkaisumuoto: Levysetti, digitaalinen lataus |  Euroopassa julkaistu levysetti, joka sisältää levyt Hannah Montana (2006), Hannah Montana 2: Meet Miley Cyrus (2007) ja Hannah Montana 3 (2009). |
| Hannah Montana X-Mas Box |  Julkaistu: 10. marraskuuta 2009  Levy-yhtiö: Walt Disney  Julkaisumuoto: Levysetti |  Euroopassa julkaistu levysetti, joka sisältää levyt Hannah Montana: The Movie soundtrack (2009) ja Hannah Montana 3 (2009). |
| Best of Hannah Montana |  Julkaistu: 8. elokuuta 2011  Levy-yhtiö: Walt Disney  Julkaisumuoto: CD |  Isossa-Britanniassa julkaistu levysetti, joka sisältää parhaimpia kappaleita kaikilta Hannah Montana -levyiltä. |
Singlet

| Vuosi | Single | Paras sijoitus listalla> US  | Paras sijoitus listalla> USPop  | Paras sijoitus listalla> IRE  | Paras sijoitus listalla> CAN  | Paras sijoitus listalla> AUS  | Albumilta |
| --- | --- | --- | --- | --- | --- | --- | --- |
| 2006 | "The Best of Both Worlds" | 92 | 71 | 17 | — | — | Hannah Montana |
| 2006 | "Who Said" | 83 | 63 | — | — | 109 | Hannah Montana |
| 2006 | "This Is the Life" | 89 | 68 | — | — | — | Hannah Montana |
| 2006 | "Pumpin' Up the Party" | 81 | 62 | — | — | — | Hannah Montana |
| 2006 | "The Other Side of Me" | 84 | 64 | — | — | — | Hannah Montana |
| 2006 | "Just Like You" | 99 | 79 | — | — | — | Hannah Montana |
| 2006 | "I Got Nerve" | 67 | 51 | — | — | — | Hannah Montana |
| 2006 | "If We Were A Movie" | 47 | 38 | — | — | — | Hannah Montana |
| 2006 | "Rockin' Around the Christmas Tree" | — | — | — | — | — | Hannah Montana (juhlajulkaisu) |
| 2007 | "Nobody's Perfect" | 27 | 25 | — | — | 87 | Hannah Montana 2/Meet Miley Cyrus |
| 2007 | "Make Some Noise" | 92 | 78 | — | — | — | Hannah Montana 2/Meet Miley Cyrus |
| 2007 | "Life's What You Make It" | 25 | 24 | — | — | — | Hannah Montana 2/Meet Miley Cyrus |
| 2007 | "True Friend" | 99 | 82 | — | — | — | Hannah Montana 2/Meet Miley Cyrus |
| 2007 | "One in a Million" | 112 | 96 | — | — | — | Hannah Montana 2/Meet Miley Cyrus |
| 2007 | "We Got the Party" | — | — | — | 98 | — | Hannah Montana 2/Meet Miley Cyrus |
| 2007 | "Bigger Than Us" | — | — | — | — | — | Hannah Montana 2/Meet Miley Cyrus |
| 2008 | "Rock Star" | 81 | 53 | — | — | — | Hannah Montana & Miley Cyrus:Best of Both Worlds Concert |
| 2008 | "Let's Do This" | 123 | — | — | — | — | Hannah Montana: The Movie |
| 2009 | "Let's Get Crazy" | 57 | — | — | 26 | — | Hannah Montana: The Movie |
| 2009 | "You'll Always Find Your Way Back Home" | 81 | — | — | 76 | — | Hannah Montana: The Movie |
| 2009 | "It's All Right Here" | 124 | — | — | — | — | Hannah Montana 3 |
| 2009 | "I Wanna Know You" | 74 | — | — | — | — | Hannah Montana 3 |
| 2009 | "Ice Cream Freeze (Let's Chill)" | 87 | — | — | 57 | — | Hannah Montana 3 |
| 2009 | "He Could Be the One" | 10 | — | — | 97 | 64 | Hannah Montana 3 |
| 2009 | "Don't Wanna Be Torn" | 103 | — | — | — | — | Hannah Montana 3 |
| 2009 | "Supergirl" | 104 | — | — | — | — | Hannah Montana 3 |
| 2010 | "Just a Girl" | — | — | — | — | — | Hannah Montana 3 |
| 2010 | "Are You Ready" | — | — | — | — | — | Hannah Montana Forever |
| 2010 | "Ordinary Girl" | 91 | — | — | — | — | Hannah Montana Forever |
| 2010 | "I'm Still Good" | — | — | — | — | — | Hannah Montana Forever |
| 2010 | "Que Sera"  | — | — | — | — | — | Hannah Montana Forever |
| 2010 | "Gonna Get This" (featuring Iyaz) | 66 | — | — | — | — | Hannah Montana Forever |